paragraph_text: Bergerove tablice je sustav razrade rasporeda natjecanja po kolima za cijelu sezonu unutar jedne lige. Pojam je izvorno nastao za šahovska natjecanja, ali se koristi u svim športovima koji se igraju ligaškim sustavom. Sustav nosi naziv prema Johannu Bergeru, austrijskom šahovskom majstoru s prijelaza iz XIX. u XX. stoljeće, začetniku ovoga sustava.